Stigerate

Stigerate (engelsk: rate of climb (RoC)) eller vertikalhastighet er et luftfartøys endring av høyde, målt i enten fot per minutt (ft/min) eller meter per sekund (m/s) i forhold til jordoverflaten.

Fot per minutt er mest vanlig på kommersielle fly i dag, mens meter per sekund anbefales av den internasjonale organisasjonen for sivil luftfart (ICAO). Meter per sekund blant annet vanlig på moderne europeiske glidefly, eldre tyske fly og mange russiske jagerfly.

I fly er det interessant å vite om flyet mister høyde eller stiger. Dette er spesielt viktig i seilfly der det er viktig å benytte områdene der vinden blåser oppover. Selv om det er mulig å se på høydemåleren at høyden øker, vil variometeret/stigehastighetsmåleren/vertikalhastighetsmåleren reagere mye fortere og gir en god angivelse på stig eller synk.

I fly med instrumenter i fot angis stig og synk i antall 1000 fot/minutt. I fly med instrumenter i meter angis stig og synk i antall meter/sekund.

Instrumentet måler forandringer i statisk trykk. Det kommer fra små åpninger i en eller begge sider av flyet.

Kategori:Aerodynamikk
Kategori:Luft- og romfartsteknikk